stanford-oval/wikipedia huggingface dataset:
חוג הפועלים
תוכניות לנוער

החטיבה לנוער של חוג הפועלים בראשית דרכו הייתה ליגת החוג הצעיר של אמריקה (Young Circle League of America) שנוסדה ב-1930. הקבוצה זיהתה עצמה "בראש ובראשונה כארגון העוסק בתרבות" – תומך בהרצאות, דיונים ותוכניות חינוכיות ופנאי לחבריו. YCLA גם הוציא לאור מגזין משלו, "The Call of Youth".
ארבעטער רינג מנהל שבעה בתי ספר (ביידיש "קינדערשול") אחרי הצהריים ובימי ראשון מבית הספר היסודי עד חטיבת הביניים. בתי הספר האלה נמצאים בצפון-מזרח ארצות הברית ובשיקגו. בתי הספר האלה מדגישים את לימוד ההיסטוריה היהודית, תרבות יהודית, כולל מוזיקת כליזמר ובישול יהודי מסורתי בנוסף לשפת היידיש והתרבות בסביבתם. התלמידים לומדים לשיר שירים ביידיש וכן באנגלית ובעברית. כשתלמיד מסיים את לימודיו בקינדערשול, כאשר הוא היא מגיעים לגיל 12 נערך טקס בר/בת מצווה חילוני הנקרא התחלה (commencement). התלמידים כותבים מאמר, מאמר על תולדות המשפחה וסקירה על השירות לקהילה אותו ביצעו במשך השנה. בטקס עצמו התלמידים מרצים על נושא המחקר שלהם ולעיתים קרובות, גם מספרים את סיפור המשפחה שלהם.
הערות שוליים

↑  חגית כהן, נפלאות בעולם החדש: ספרים וקוראים ביידיש בארצות הברית 1890-1940, האוניברסיטה הפתוחה, 2016, עמ' 298
↑  ל. פאגעלמאן, אונזער רינג. ניו יורק, 1931
1 2 3 4  Wax, Dustin M. "'Brother, Friend, Comrade': The Workman’s Circle and Jewish Culture, 1900–1930", dwax.org, July 28, 2000, accessed November 9, 2014
1 2 3 4 5  Margolick, David. "Workmen's Circle: 85 Years of Aid to Jews", The New York Times, November 10, 1985, accessed November 8, 2014
1 2 3 4 5  Felsten, Judith "Register of the Records of the Workmen's Circle, Philadelphia District, 1931–1968", October 1982, accessed July 1, 2017
↑  Fraternal Monitor, Vol.XXX, Issue No. 9, April 1920, p. 9
1 2  Berger, Joseph. "Jewish Currents Magazine and a Longtime Adversary Decide to Merge", April 13, 2006, accessed November 9, 2014
1 2  Hirsch, Deborah. "With Appointment of New President, the 'Circle' Now Comes Full Circle", Jewish Exponent, November 11, 2010, accessed November 8, 2014
1 2  Greene, Donna. "A Keeper of the Flame of Jewish Culture", The New York Times, November 3, 1996, accessed July 1, 2017
1 2 3 4  Beckerman, Gal. "Storied Jewish Group Tries to Reboot", The Forward, December 8, 2010, accessed November 8, 2014
↑  Robinson, George. "Rock-a-bye, My Baby, with a Yiddish Melody", The Jewish Week, January 24, 2012, accessed July 1, 2017
↑  Leon, Masha. "Workmen’s Circle/Arbeter Ring Sets Up Shop in New York City’s Garment District", The Forward, October 21, 2011, accessed November 8, 2014
↑  "One in 6 unaffiliated U.S. Jews seeking Jewish expression, poll finds", Jewish Journal, October 10, 2012, accessed July 1, 2017
↑  "National Communities"; "Jewish Learning"; "Yiddish Language", The Workmen's Circle, accessed July 1, 2017 ; Crowley, Chris. "Inaugural Taste of Jewish Culture Festival Will Feature Mile End, Shelsky’s, Breads Bakery", Grub Street, New York magazine, July 27, 2014; and Lombroso, Linda. "Keeping Yiddish alive: Festival in Valhalla will feature klezmer music from local musicians", LoHud.com, July 25, 2011 July 1, 2017 11, 2014
1 2 3  Toback, Ann. Workman's Circle Newsletter, Fall 2016, pp. 1–2
↑  "Workmen’s Circle Statement in Response to the Leadership of Conference of Presidents", The Workmen's Circle, November 3, 2014
↑  J-Source: searchable, online knowledge hub and learner’s guide to the progressive, secular Jewish experience", The Workmen's Circle, accessed November 11, 2014
↑  Workmen's Circle
↑  "Welcoming Our New Workmen's Circle Readers", Jewish Currents, accessed November 9, 2014; and "The Future of Jewish Currents", Jewish Currents editor's blog, March 16, 2009, accessed July 12, 2017
1 2 3  Y. Murray Goldman, "YCLA – Fraternal Order for Progressive Youth," The New Leader [New York], vol. 20, no. 18 (May 1, 1937), pg. 9.
↑  Zumoff, Barnett. "The Secular Yiddish School and Summer Camp: A Hundred-Year History", Jewish Currents, August 9, 2013, accessed July 12, 2017
| --- | --- |
בקרת זהויות :  NLI: 987007416496105171  SNAC: w6pd3stk  VIAF: 5223156990992961180007   WorldCat (עם VIAF): 5223156990992961180007
עולים ביחד - באנדליי וודליי

| --- | --- |
 מדינה:  ישראל 
 מטה הארגון:  לוד 
 תקופת הפעילות:  2006–הווה (כ־18 שנים) 
 www.olim-beyahad.org.il/he
 
עולים ביחד - באנדליי וודליי (מאמהרית - "ביחד לפסגה") היא עמותה ישראלית שנוסדה בשנת 2006, העוסקת בקידום מנהיגות ומצוינות בתעסוקה לישראלים יוצאי אתיופיה. העמותה מבקשת להתמודד עם שיעור האבטלה הגבוה בקרב אקדמאים יוצאי אתיופיה באמצעות יצירת שכבת מנהיגות מבני הקהילה שתשתלב במשק, תוך יצירת מודל לחיקוי ולתקווה, שינוי תדמית יוצאי הקהילה בחברה הישראלית ויצירת קשרים בינאישיים.
מדי שנה, ולאחר תהליך מיון, מתקבלים לתוכנית שמפעילה העמותה כמה עשרות סטודנטים ואקדמאים מקרב עולי אתיופיה. התוכנית כוללת השתתפות בתוכנית מצוינות בתעסוקה (והעשרה), קידום וליווי למציאת מקום עבודה הולם ומכובד לאקדמאים, חניכה ואימון אישי על ידי איש מקצוע בכיר ומנוסה, ומורה פרטי לשיפור רמת האנגלית המקצועית. בעמותה יש למעלה מ-1000 מתנדבים וקשר לכ-200 מעסיקים.
בראשיתה פעלה התוכנית במסגרת עמותת טבקה, ומאז אוקטובר 2007 היא פועלת כעמותה רשומה ועצמאית. נשיא חבר הנאמנים הוא צבי זיו מנכ"ל בנק הפועלים לשעבר. עד מאי 2014 כיהנה בתפקיד המנכ"לית עו"ד יפעת עובדיה, חברת הנהלת האגודה לזכויות האזרח ולשעבר שותפה במשרד עורכות הדין אורנה לין. הניהול המקצועי של התוכנית מתבצע על ידי אדווה הדר, לשעבר מזכירת קיבוץ שפיים ומנהלת משותפת במכון נפתלי לגרפולוגיה. יפעת עובדיה ואדווה הדר ייסדו את העמותה. החל ממאי 2014 מנהלת את העמותה סיגל קנוטופסקי בוגרת העמותה.
כיום, קרוב ל-6 מתחילת פעילותה, ישנם קרוב ל-500 בוגרים מצטיינים, משולבים במקומות עבודה יוקרתיים, הנמנים כחלק מ "פורום הבוגרים" עצמאי שיוזם ומוביל מנהיגות צעירה כגון: הקמת מאהל מחאה בקיץ 2011 לטובת שינוי יוקר המחיה/ הדירות, יוזמה והובלה של הפגנה לשינוי חברתי נגד הגזענות בקריית מלאכי, שינוי דעה על ידי כתבות באמצי המדיה השונים ועוד.
בדצמבר 2011 זכתה עולים ביחד כעמותה צעירה ואפקטיבית בתחום מנהיגות וקידום בשילוב תעסוקתי הולם של אקדמאים יוצאי אתיופיה מטעם מידות - ארגון שבודק אפקטיביות ויעילות של עמותות.
ראו גם

העלייה מאתיופיה
עמותת טבקה
הערות שוליים

↑  עמוס ספיר,חילופי מנכליות ב"עולים ביחד". עולים ביחד
הדלתה של הקולורדו

| --- | --- |

הדלתה של הנהר קולורדו כפי שנצפתה ב-2004 מתחנת החלל הבינלאומית. האי הגדול במרכז התמונה הוא איסלה מונטגיו
 מידע כללי
 סוג:  דלתה 
 מידות
 שטח:  7,971.09 קילומטר רבוע
 מידע נוסף
 נהר מזין:  קולורדו 
 מדינות באגן הניקוז:  מקסיקו 
 קואורדינטות:  31°44′N 114°40′W﻿ / ﻿31.74°N 114.66°W﻿ / 31.74; -114.66
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו הדלתה של הקולורדו(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו הדלתה של הקולורדו
 
הדלתה של הנהר קולורדו (בספרדית: Delta del río Colorado) הוא האזור שבו נהר הקולורדו נשפך למפרץ קליפורניה (המכונה גם ים קורטס), חלק מהאוקיינוס השקט. הדלתה היא חלק מאזור גאולוגי גדול יותר הקרוי שקע סלטון. בעבר יצרו פעולות הגומלין שבין זרם הנהר לגאות והשפל של האוקיינוס סביבה דינמית, ששימשה בית גידול למינים החיים במים מתוקים, מים מליחים וביצות. בתוך אזור הדלתה הנהר מתפזר לערוצי פְּזָרוֹת ויוצר מבנה שפך נהר מורכב ומערכות אקולוגיות יבשתיות. השימוש במים במעלה הזרם וההפחתה בכמות המים המתוקים עקב כך גרמו לאובדן מרבית הביצות באזור, כמו גם לשינויים דרסטיים במערכות האקולוגיות המימיות. עם זאת, קיימת תוכנית שמטרתה להחיות את הביצות על ידי שחרור פעימות מים מדי פעם במורד הדלתה של הנהר.
שקע סלטון מהחלל כפי שצולם ב-29 ביולי 2013, הדלתה של הקולרדו למטה מימין
היסטוריה של הטבע

עד תחילת המאה ה-20 זרם נהר הקולורדו בחופשיות ממקורותיו בהרי הרוקי שבמדינת קולורדו בכיוון דרום-מערב לתוך מקסיקו, שם זרם למפרץ קליפורניה. כמויות משמעותיות של טין, המכיל חומרי הזנה מכל רחבי אגן הנהר קולורדו, נסחפו במורד הנהר, תוך יצירת הדלתה הנרחבת של נהר הקולורדו.
קודם לבניית סכרים גדולים לאורך מסלולו, הזין נהר הקולורדו אחד משפכי הנהרות המדבריים הגדולים בעולם. הדלתה של נהר הקולורדו השתרעה לרוחב הקצה הצפוני ביותר של מפרץ קליפורניה על שטח בן 7,810 קילומטרים רבועים של ביצות של מים מתוקים, מליחים ומי גאות הים, וקיימה אוכלוסיות גדולות של צמחים, עופות ובעלי חיים יבשתיים וימיים. משום שבתקופה זו הגיעו מרבית מימיו של הנהר לשפך, המים המתוקים, הטין וחומרי המזון עזרו ליצור ולשמר מערכת מורכבת של ביצות שסיפקו אתרי הזנה וקינון לעופות ובית גידול לרבייה של דגים ויונקים ימיים. שפע החיים בדלתה של הנהר קולורדו עמד בניגוד בולט למדבר סונורה שסביבה.
היסטוריה אנושית > היסטוריה קדומה

מגלי ארצות ראשונים שהגיעו לדלתה דיווחו שראו יגוארים, בונים, איילים וזאבי ערבות, בנוסף לשפע עופות מים, דגים ובעלי חיים ימיים אחרים. חוקרי הארצות הראשונים גם פגשו בדלתה את התושבים המקומיים הידועים בכינוי קוקפה (Cucapá), או אנשי הנהר. הקוקפה הם צאצאים של אינדיאנים דוברי יומאן (Yuman) ששכנו בדלתה במשך קרוב לאלף שנים. חוקר הארצות הספרדי ארננדו דה אלרקון, הגיע לדלתה של הקולורדו ב-1540 כחלק ממשלחתו של פרנסיסקו וסקס דה קורונדו. דֶה אַלַרְקוֹן היה הראשון לתאר בכתב את בני הקוקפה ודיווח כי ראה כמה אלפים מבני קבוצה אתנית זו. הקוקפה השתמשו במישור ההצפה של הדלתה בצורה נרחבת, לשם קציר דגן בר הקרוי באנגלית Palmer’s saltgrass‏ (Distichlis palmeri) הגדל בקרקע המלוחה, ולשם גידול תירס, קטניות ודלועיים.
על המפה הדלתה נחצית על ידי הנהר, אבל בפועל הנהר היה בשום מקום ובכל מקום, כיוון שהוא לא יכול היה להחליט מי מבין מאה לגונות ירוקות הציע את הנתיב הנוח והמהיר ביותר למפרץ.
היסטוריה אנושית > לאחר בניית הסכרים

מאז בניית הסכרים התנאים בדלתה השתנו. כמו בדלתאות נהר מדבריות אחרות, כדוגמת הדלתא של הנילוס והאינדוס, גרמה הפעילות האנושית לשינויים גדולים בדלתה של הקולורדו. עשרות שנים של בניית סכרים והטיות של מי הנהר בארצות הברית הקטינו את הדלתה לחלק קטן ממה שהייתה בעבר, הכולל ביצות קטנות ומישורי בוץ מלוח. בתקופה שמאגרי המים התמלאו מאחורי הסכרים ומי השיטפונות נלכדו בהם, הפסיקו להגיע מים מתוקים לדלתה.
בניית סכר הובר בשנות ה-30 של המאה ה-20 סימנה את תחילת העידן המודרני עבור הדלתה של הקולורדו. במשך שש שנים, כאשר אגם מיד התמלא מאחורי הסכר, לא הגיעו מים מתוקים כלל לדלתה. אפילו השיטפונות של האביב כתוצאה מהפשרת השלגים נלכדו במאגר. אירוע של אסון אקולוגי כזה חזר בין 1963 ל-1981 בזמן שאגם פאוול התמלא מאחורי סכר קניון גלן. ברגע ששני המאגרים התמלאו השתמשו בסכרים לוויסות הזרם כך שהמים חולקו בצורה מובטחת בין המדינות החתומות על הסכם נהר הקולורדו, והם נוצלו במלואם. אפשר היה להשתלט על מרבית מי השיטפונות, לווסתם ולצרפם לקיבולת של הנהר לקיים את מרכזי האוכלוסייה העירוניים והחקלאות במערב ארצות הברית. מי השיטפונות שוחררו לערוץ הנהר רק כאשר לשכת הטיוב של ארצות הברית, הסוכנות שמפעילה את הסכרים, העריכה שספיקת הנהר גדולה מהקיבולת של המערכת לשימוש ולאגירה.
אובדן זרם המים המתוקים לדלתה במהלך המאה ה-20 הקטין את שטח הביצות של הדלתה לכדי 5% מגודלו המקורי ומינים זרים פגעו בבריאות האקולוגית של מרבית מה שנותר. הלחץ על המערכות האקולוגיות אפשר למינים פולשים לנצח בתחרות כנגד המינים המקומיים בגדות נהר הקולורדו. היערות המקוריים של מיני הצפצפה והערבה התחלפו במישורי חול ובוץ הנשלטים על ידי מינים פולשים של אשל, ושיחים דוגמת Pluchea sericea (באנגלית arrowweed), ו-Allenrolfea occidentalis (באנגלית iodinebush), שינוי שהקטין את ערכו של יער הגדות כבית גידול לבעלי חיים.
היסטוריה אנושית > השיטפונות של שנות ה-80 של המאה ה-20

במהלך שנות ה-80 של המאה ה-20 התרחש רצף של אירועי שיטפונות שמילאו לגמרי את מאגרי המים שמאחורי הסכרים על הנהר. המצב חייב שחרור של מי השיטפונות לערוץ הקולורדו ועקב כך הגיעו שוב מים מתוקים לדלתה. שיטפונות אלו יצרו מחדש מישור הצפה וגרמו לצמיחה מחודשת של אזורים רבים במישור ההצפה וסייעו לחדש את יערות הגדות.
אקולוגיה

הדלתה מאפשרת קיומם של חיות בר מגוונות, כולל כמה מינים בסכנה ובסיכון. התקנות של מקסיקו בנושא מינים בסכנה מפרטות את המינים הבאים השוכנים באזורים המימיים והיבשתיים של הדלתה המצויים בסיכון:
Cyprinodon macularius‏ (desert pupfish), מין דג קטן השורד בתנאי חום, חומציות ומליחות יוצאי דופן. המין נמצא גם ברשימת המינים בסכנה של ארצות הברית.
רלית יומה (Rallus obsoletus) - המין נמצא גם ברשימת המינים בסכנה של ארצות הברית
שונר מצוי
דולפין ואקיטה, המין הקטן ביותר בסדרת הלווייתנאים. ככל הנראה נותרו פחות מ-250 ואקיטה בעולם.
טוטואבה – מצוי בסכנת גדולה בטבע, דג בגוון כחול-פלדה שגדל לאורך של 2 מטרים ומשקל של 136 קילוגרם, ובעבר פרנס תעשיית דיג שנסגרה ב-1975.
צדפת הדלתה של הקולורדו (Mulinia coloradoensis), מין שהיה מצוי בעבר בשפע והיה רכיב חשוב במארג המזון של המערכת האקולוגית.
אף שהנושא לא נחקר לעומק אין חולק על החשיבות של הדלתה לעופות נודדים, בהיותה ביצת המים המתוקים העיקרית באזור. בדלתה של הקולורדו באזור צפון מפרץ קליפורניה תועדו בסך הכל 358 מיני עופות. מתוכם שניים ברשימת המינים בסכנה, שישה במצב שימור מאוים, ושישה עשר תחת הגנה מיוחדת במקסיקו. שניים מהמינים שחרפו במקום בעבר וחמישה שקיננו בו אינם מצויים בו יותר, כולל טירן ערבות (Empidonax traillii), ברווז שורק פולווס (Dendrocygna bicolor) ועגור קנדי.
שמורת ביוספירה

מפרץ קליפורניה שוכן בתחומי השיפוט של מקסיקו ומדינותיה: באחה קליפורניה וסונורה. ב-1974 ייעדה ממשלת מקסיקו חלקים מצפון מפרץ קליפורניה ומהקצה הדרומי של הדלתה של הקולורדו לשמש כשמורה.
ביוני 1993 הכריז ארגון אונסק"ו על שטח של מעל ל-12,000 קילומטרים רבועים בצפון מפרץ קליפורניה והדלתה של הקולורדו כשמורת טבע של הביוספירה של האזור (Reserva de Biosfera 'Alto Golfo de California y Delta del Río Colorado'). מתוך שטח זה מעל ל-4,000 קילומטרים רבועים בסמוך לדלתה של הקולורדו הם אזור הליבה של השמורה ויתרת ה-8,000 קילומטרים רבועים הם אזור החיץ של מים וחוף ים.
אונסק"ו שוקל להכריז על אזורים חלק מ"תוכנית אדם וביוספירה" (Man and the Biosphere Programme) רק לאחר שהמדינה שבה שוכן האתר מגישה מועמדות. ברגע שההצעה התקבלה, נשאר האתר תחת השיפוט הריבוני של המדינה בה הוא שוכן. הסוכנויות של הממשל הפדרלי המקסיקני שלהן יש סמכות מנהלית על שמורת הטבע כוללות את הוועדה הלאומית של אזורים לאומיים מוגנים (בראשי תיבות CONANP), והמזכיר לענייני סביבה, משאבי טבע ודיג (SEMARNAP).
בנוסף להגדרה כשמורת טבע ביוספירה, הוכרזו כ-2,500 קילומטרים רבועים בתוך הדלתה של הנהר קולורדו (Humedales del Delta del Río Colorado) כאתר ראמסאר שתחת "אמנת שטחי הביצה" של האו"ם. אתרי ראמסאר הם שטחי ביצות בעלי חשיבות בינלאומית במונחי האקולוגיה, בוטניקה, זואולוגיה, לימנולוגיה והידרולוגיה שלהם. האו"ם שוקל הכרזה על שטח כאתר ראמסאר בעקבות הצעה של מדינה שבשטחה שוכן האתר.
ביאורים

↑  באנגלית braided channels, פרופסור שלמה שובאל מגדיר את המונח כ"זרם מפוזר, תנועת מים באפיק נהר שנראית כרשת של נתיבים רדודים המתאחדים ומתפלגים חליפות בשעה שהם מתפתלים בין שרטונות."
הערות שוליים

↑  David A. Alles, ed., "Geology of the Salton Trough", Western Washington University, Edited May 28, 2005.
↑  מילון למונחי גאולוגיה של האוניברסיטה הפתוחה
↑  Water, wildlife surge back into once-parched Colorado River delta
↑  Clifford, Frank (25 במאי 2008), "In Colorado River Delta, waters -- and prospects -- are drying up", Los Angeles Times {{citation}}:  (עזרה)
↑  Biosphere Reserve Information Alto Golfo De California
| --- | --- |
בקרת זהויות :  NLI: 987007548947805171  LCCN: sh91001120  VIAF: 315527446   WorldCat (עם VIAF): 315527446
סובארו סולטרה

| --- | --- |

 מאפיינים כלליים
 נקרא גם:  טויוטה bZ4X
 יצרן:  סובארו
 שנות ייצור:  2022 - הווה
 הרכבה:  יפן יפן הרפובליקה העממית של סין הרפובליקה העממית של סין
 מודל אחריו:  טויוטה bZ4X 
 סיווג:  מכונית חשמלית קומפקטית
 מרכב:  קרוסאובר בעלת חמש דלתות
 פלטפורמה:  פלטפורמת טויוטה e-TNGA
 אורך:  4,690 מ"מ
 רוחב:  1,860 מ"מ
 גובה:  1,650 מ"מ (1,585 מ"מ ללא אנטנה)
 משקל:  1930 ק"ג (הנעה קדמית) 2020 ק"ג (הנעה כפולה)
 בסיס גלגלים:  2,850 מ"מ
 מפרט טכני
 מנוע:  הנעה קדמית: מנוע חשמלי קדמי המספק 204 כ"ס ומומנט מרבי של 27 קג"מ  הנעה כפולה: שני מנועים חשמליים המספקים יחד 217 כ"ס ומומנט מרבי של 34.2 קג"מ
 מהירות מרבית:  הגבלה אלקטרונית ל-160 קמ"ש
 תאוצה:  8.4 שניות (הנעה קדמית) 7.7 שניות (הנעה כפולה)
 סוללה:  סוללת ליתיום-יון בקיבולת 71.4 קוט"ש
 טווח נסיעה:  530 ק"מ בתקן WLTC היפני (לא סופי, הנעה קדמית) 460 ק"מ בתקן WLTC היפני (לא סופי, הנעה כפולה)
 קשר:  טויוטה bZ4X, טויוטה ראב-4, טויוטה C-HR
 
סובארו סולטרה (באנגלית: Subaru Solterra) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי סובארו משנת 2022. היא נחשפה ב-11 בנובמבר 2021. היא מיוצרת במשותף עם טויוטה אשר מיצרת את המכונית תחת השם טויוטה bZ4X.
עיצוב

העיצוב החיצוני נשאר ללא שוני למעט הפנסיים הקדמיים מה-bZ4X וגם כולל אלמנטים רבים משפת העיצוב החדשה של טויוטה, העיצוב הפנימי מציג עיצוב שלא היה מעולם ברכבי סובארו וכן כולל גם טכנולוגיות מתקדמות כולל הגה בעיצוב הגה מטוס, לוח מחוונים דיגיטלי, מסך מגע המציג את המולטימדיה, אך כאן סובארו בחרה לא לוותר על כפתורים ממשים כמו יצרני רכב אחרים שברכבים שלהם החליפו את מרבית הכפתורים למשטחי מגע.
מפרט טכני

הנעה קדמית: מנוע חשמלי קדמי המספק 204 כ"ס ומומנט מרבי של 27 קג"מ. התאוצה אורכת 8.4 שניות והמהירות עומדת על 160 ק"מ. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 530 ק"מ בתקן WLTC היפני (לא סופי).
הנעה כפולה: שני מנועים חשמליים המספקים יחד 217 כ"ס ומומנט מרבי של 34.2 קג"מ. התאוצה אורכת 7.7 שניות והמהירות עומדת על 160 קמ"ש. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 460 ק"מ בתקן WLTC היפני (לא סופי).
מפרט טכני > טעינה

את הסוללה ניתן לטעון באמצעות מטען DC מהיר עד להספק של 150 קילוואט, טעינה של 10–80 אחוז בזמן של 30 דקות, והחל מהרבעון הרביעי של 2022 הדגם ישווק גם עם מטען פנימי המאפשר טעינה AC בהספק של עד 11 קילוואט כך שטעינה מלאה 0–100 אחוז דורשת המתנה של כ-7 שעות.
טויוטה bZ4X

טויוטה פיתחה את ה-bZ4X ביחד עם סובארו. טויוטה הציגה גרסה משלה ל-סולטרה אשר מיוצרת מאפריל 2022 על ידה תחת השם טויוטה bZ4X. פעולה זו היא חזרה על מה שעשתה סובארו עם טויוטה בסובארו BRZ והטויוטה GT86. זו נחשפה ב-29 באוקטובר 2021.
הערות שוליים

↑  Subaru Unveils Solterra Global All-Electric SUV, InsideEVs (באנגלית)
↑  cartube, סובארו סולטרה 2022 נחשף - הקרוסאובר החשמלי הראשון של סובארו - cartube, באתר www.cartube.co.il
↑  חזי גורן, נחשף סובארו סולטרה החשמלי, באתר גיר, ‏11 בנובמבר 2021
↑  2023 Subaru Solterra Debuts In Japan As Edgy EV With Full-Time AWD, Motor1.com (באנגלית)
↑  Subaru Solterra (2022): Elektro-SUV debütiert mit Allradantrieb, Motor1.com (בגרמנית)
↑  Solterra, il primo SUV elettrico Subaru è a trazione integrale, Motor1.com (באיטלקית)
↑  cartube, חשיפה ראשונה לסובארו סולטרה החשמלי - cartube, באתר www.cartube.co.il
↑  cartube, בשנה הבאה בישראל: 2022 טויוטה bZ4X החשמלי נחשף - cartube, באתר www.cartube.co.il
לויד 300

| --- | --- |

Lloyd 300
 מאפיינים כלליים
 יצרן:  Lloyd Motoren Werke G.m.b.H (אנ')
 שנות ייצור:  1950 – 1952
 יחידות שיוצרו:  18,087
 הרכבה:  גרמניה המערבית גרמניה המערבית
 מודל אחריו:  לויד 400
 מרכב:  מנוע קדמי, הנעה קדמית
 אורך:  3,200 מ"מ
 רוחב:  1,320 מ"מ
 גובה:  1,360 מ"מ
 משקל:  480 ק"ג
 בסיס גלגלים:  2,000 מ"מ
 מפרט טכני
 מנוע:  2 צילינדר, 2 פעימות, 293 סמ"ק המפיק 13 כ"ס  2 צילינדר, 2 פעימות, 293 סמ"ק המפיק 10 כ"ס ב-4,000 סל"ד (דגם קופה)
 מהירות מרבית:  75 קמ"ש
 צריכת דלק:  5.5 ליטר ל-100 ק"מ
לויד 300 (בגרמנית: Lloyd 300) היא מכונית משפחתית מתוצרת יצרנית הרכב הגרמנית Lloyd Motoren Werke G.m.b.H (אנ') אשר יוצרה בין השנים 1950–1952 בגרמניה.
"לויד 300"

יוצרו 18,087 יחידות, המכירות החלו במאי 1950.
2 דלתות ("דלתות התאבדות" - ציר פתיחת הדלת מנוגד לכיוון הנסיעה).
4 נוסעים.
מנוע קדמי רוחבי.
מנוע בנזין.
סוג הנעה: הנעה קדמית (כוח המנוע הועבר לגלגלים הקדמיים באמצעות ציוד הזזה שאינו מסונכרן).
מנוע קירור אוויר.
גוף המכונית נבנה על צינור מרכזי עם קורות צלב וצלחת בסיס עשויה פלדת סדין. מנגנון זה הורכב ממסגרת עץ שטבעה לוחות עץ לבוד וחלקי מתכת מעוגלת וכוסתה בעור סינתטי.
חלונות קדמיים - חלונות הזזה ללא מנגנון פנימי.
מכסה המנוע של הגרסה הראשונה היה קטן באופן יוצא דופן והוחלף בסוף שנת 1951 על ידי מכסה רחב יותר.
ניתן היה להשתמש בתא המטען רק מבפנים
מחיר היחידה במאי 1950 עמד על 3,334 מרק גרמני.
"לויד 300" > דגמים

סדאן ("Limousine" / saloon")
"קופה" - דגם "LC300".
"סטיישן" (Kombi" / estate") - דגם "LS300", יוצר משנת 1951.
תמונות

"לויד 300"
"לויד 300", שנת 1951
"לויד 300", שנת 1951
"לויד 300"
לויד LS 300 - סטיישן
לויד LS 300 - סטיישן
ראו גם

לויד LP 250
לויד LT 500
לויד 400
הערות שוליים

↑  Ulf Kaack (2012). Minimalismus auf vier Rädern ... Lloyd LP 300. Borgward: Das Kompendium. GeraMond Verlag, München. pp. 77–79. ISBN 978-3-86245-667-3.
↑  "לויד 300" wheelsage.org/lloyd/300
↑  "לויד 300" motorbase.com/vehicle/profile/borgward-lloyd-300
↑  "לויד 300" borgward.com/pioneering-innovations-borgward-invented-the-compact-car-in-1950-with-the-lloyd-lp-300-model
↑  "לויד 300" - תמונה autobild.de/klassik/bilder/60-jahre-lloyd-300
↑  Werner Oswald (2001). Lloyd 300 (1950-1952). Deutsche Autos 1945-1990. 4. Motorbuch Verlag, Stuttgart. pp. 424–425, 446–447. ISBN 3-613-02131-5.
↑  "לויד 300" - דגמים motor-car.net/hansa-lloyd/item/16446-lloyd-300
↑  דגם "LS300" - סטיישן autobild.de/klassik/artikel/60-jahre-lloyd-300
מזרח פקיסטן

מזרח פקיסטן (בבנגלית: পূর্ব পাকিস্তান; באורדו: مشرقی پاکستان) הייתה חלק מפקיסטן בשנים 1947–1971, והשתרעה על פני שטחי בנגלדש של ימינו. גבלה בהודו ובבורמה (מיאנמר של ימינו), עם חוף ים לכיוון מפרץ בנגל. המזרח-פקיסטנים נודעו גם כ-"פקיסטנים בנגלים", כדי להבדיל אותה מהמדינה ההודית מערב בנגל (או "הודו הבנגלית").
שמה של מזרח פקיסטן שונה ממזרח בנגל ב-1955 על ידי התוכנית "יחידה אחת", שהנהיגה ממשלת פקיסטן ומטרתה הייתה ליצירת שתי מדינות פקיסטניות: מזרח ומערב. חוקת פקיסטן של שנת 1956 אמרה כי באספה הלאומית של פקיסטן 300 חברים: 150 מכל מדינה. משם כך, מספר פוליטיקאים בנגלים נבחרו לתפקידים נבחרים בממשלת פקיסטן. איוב ח'אן, אחד מנשיאי פקיסטן, החל מאבק נגד פרו-דמוקרטיים לאחר שנבחר. זה גרם לחוסר יציבות בכל רחבי המדינה.
בשנת 1969 החל מרד במזרח, מה שהוביל לדעיכתו ולהתפטרותו של איוב ח'אן, ולעלייתו של מנהיג בנגלי, מוג'יבור רחמן, שישמש כנשיאה הראשון וכראש ממשלתה השני של בנגלדש החופשית. יחיא ח'אן, גנרל פקיסטני, יסד בארצו ממשל צבאי בעקבות המצב הפוליטי במדינה. ח'אן, כמו כן, קיים לראשונה בחירות כלליות בפקיסטן. בבחירות נוצר המצב כי הליגה האוואמית, מפלגה לאומית בנגלית, היא המפלגה השנייה בגודלה.
ב-1971 הממשלה הפקיסטנית ביצעה רצח עם כנגד הבנגלים, עבור מניעה של התקוממות בנגלית. עם זאת, מזרח פקיסטן (בתמיכת הודו) פתחה במלחמה כנגד מערב פקיסטן, מה שנודע בתור "מלחמת העצמאות של בנגלדש". בעקבות כך, מזרח פקיסטן הפכה לרפובליקה העממית של בנגלדש.
ולכן כלכלתה של מזרח פקיסטן גדלה בכ-2.6% מ-1960 ועד ל-1965. הממשלה הפדרלית סייעה והשקיעה במערב פקיסטן כספים רבים. בירת הפרובינציה הייתה דאקה, ונחשבה לבירה השנייה של האיחוד.
היסטוריה > יחידה אחת ורפובליקה אסלאמית

בשנת 1955, ראש ממשלת פקיסטן מוחמד עלי בוגרה יישם את תוכנית "יחידה אחת", שהפכה את ארבע הפרובינציות המערביות למדינה אחת: מערב פקיסטן, ושינתה את שמה של מזרח בנגל למזרח פקיסטן.
פקיסטן הפסיקה את הדומיניון שלה, והפכה למונרכיה חוקתית פרלמנטרית ב-1956. המנהיג הפופוליסטי חוסיין שהיד סוהרוורדי מונה לראש ממשלת פקיסטן. מיד לאחר שמונה, סוהרוודי יזם מערכת בחירות משותפת. במערב פקיסטן הייתה התנגדות עזה למערכת הבחירות המשותפת. הליגה המוסלמית של פקיסטן קראה ליישם מערכת בחירות אחרת. בניגוד למערב פקיסטן, מערכת הבחירות המשותפת הייתה פופולרית מאוד במזרח. המאבק עם הליגה המוסלמית על הבחירות המתאימות גרמה להרבה בעיות עבור ממשלתו.
ועדת הכספים הלאומית (NFC), שהעלתה מספר רעיונות לשיקום כלכלת פקיסטן, הושעתה על ידי ראש הממשלה סוהרוודי. במקום זאת, הוא דגל בכלכלתה המתוכננת של ברית המועצות. לפיכך, כלכלתה של מזרח פקיסטן תהפוך לתחת חסות השלטון המרכזי, וירוכזו במערב פקיסטן.
המאמצים לריכוז הכלכלה נתקלו בהתנגדות רבה במערב, במיוחד על ידי הקהילה העסקית. הקהילה בקראצ'י החלה את המאבק הפוליטי שלה בכך שערערה על הניסיונות להעברת כספים בסך עשרה מיליון דולרים אמריקאים למזרח. בערים המערב-פקיסטניות, כמו קראצ'י, לאהור, כוויתה ופשאוור נערכו שביתות, בתמיכת העסקים, כנגד המדיניות הכלכלית של סוהרוודי.
על מנת להפסיק את הכאוס במדינה על ההתנהלות הכספית של הממשלה, ראש ממשלת פקיסטן קרא לקבוצה קטנה של משקיעים להקים עסקים קטנים ברחבי המדינה. למרות ניסיונותיו הרבים, מצבו של סוהרוודי המשיך להידרדר בארבעת הפרובינציות של פקיסטן. הרבה מנהיגים לאומיים ופעילים בליגה המוסלמית נחרדו מהשעיית ה-NFC. מנהיגי הליגה ציינו כי עם השעיית התוכנית, ניסה סוהרוודי לתת תקציבים, סיוע ומענקים כספיים למזרח פקיסטן יותר מאשר למערבה. במהלך ימי שלטונו האחרונים, ניסה ראש הממשלה לסיים את הפער שבין המזרח לבין המערב, אך ללא הועיל. הוא גם ניסה לפתור את בעיית הרעב במדינה, ונכשל בשנית.
בתקופת שלטונו, חוסיין שהיד סוהרוורדי חיזק את יחסיו עם מדינות המערב, ובראשן ארצות הברית של אמריקה בעזרת תחזוק השתתפותה של מדינתו ב-SEATO וב-CENTO. הוא גם קידם את היחסים עם הרפובליקה העממית של סין. תרומתו לחוקת פקיסטן של 1956, שהכירה בפקיסטן כרפובליקה אסלאמית, הייתה ממשית.